**SVEUČILIŠTE JOSIPA JURJA STROSSMAYERA U OSIJEKU**

**ODJEL ZA MATEMATIKU**

KLASA: 003-06/15-01/03

URBROJ: 2158-60-45-15-02

Osijek, 4. ožujka 2015.

# SKRAĆENI ZAPISNIK

114. sjednice Vijeća Odjela (VIII. sjednice Vijeća Odjela u akademskoj 2014./2015. godini) održane 4. ožujka 2015. u 12.00 sati u predavaonici broj 9 Odjela za matematiku, Trg Ljudevita Gaja 6, Osijek.

**Nazočni članovi (16):**

Izv. prof. dr. sc. Mirta Benšić, izv. prof. dr. sc. Krešimir Burazin, izv. prof. dr. sc. Antoaneta Klobučar, izv. prof. dr. sc. Domagoj Matijević, izv. prof. dr. sc. Kristian Sabo, doc. dr. sc. Dragana Jankov Maširević, doc. dr. sc. Mirela Jukić Bokun, doc. dr. sc. Snježana Majstorović, doc. dr. sc. Darija Marković, doc. dr. sc. Tomislav Marošević, doc. dr. sc. Nenad Šuvak, doc. dr. sc. Zoran Tomljanović, predstavnici suradnika: dr. sc. Ivan Soldo i dr. sc. Domagoj Ševerdija, predstavnica studenata: Marijana Pravdić i predstavnik ostalih zaposlenika: Goran Marković.

**Ispričani članovi (11)**

Prof. dr. sc. Dragan Jukić, prof. dr. sc. Rudolf Scitovski, prof. dr. sc. Ninoslav Truhar, prof. dr. sc. Šime Ungar, izv. prof. dr. sc. Zdenka Kolar-Begović, doc. dr. sc. Ivan Matić, doc. dr. sc. Mihaela Ribičić Penava, predstavnik nastavnika: Josip Cvenić i predstavnici studenata: Mario Korov, Amanda Glavaš i Marina Lukanović.

**Ostali nazočni (16):**

Dr. sc. Ivana Kuzmanović, dr. sc. Suzana Miodragović, dr. sc. Ivan Vazler, mr. sc. Petar Taler, Darija Brajković, Rebeka Čorić, Mateja Đumić, Danijel Grahovac, Jelena Jankov, Slobodan Jelić, Marija Kristek, Marija Miloloža Pandur, Ivan Papić, Ivana Vuksanović, Biljana Graša i Marija Sabo.

Pročelnica Odjela, izv. prof. dr. sc. Mirta Benšić, pozdravila je prisutne, konstatirala da je prisutan dovoljan broj članova Vijeća kako bi se mogle donositi valjane Odluke, te predložila

**DNEVNI RED:**

1. Usvajanje zapisnika 113. sjednice Vijeća Odjela od 25. veljače 2015.
2. Donošenje Odluke o izboru jednog nastavnika u znanstveno-nastavno zvanje i radno mjesto redovitog profesora u trajnom zvanju iz znanstvenog područja Prirodnih znanosti, znanstvenog polja matematika na Odjelu za matematiku
3. Donošenje Odluke o izboru jednog nastavnika u znanstveno-nastavno zvanje i radno mjesto redovitog profesoraiz znanstvenog područja Prirodnih znanosti, znanstvenog polja matematika s 25%radnog vremena na Odjelu za matematiku
4. Donošenje Odluke o izboru jednog suradnika u suradničko zvanje i radno mjesto asistentaiz znanstvenog područja Prirodnih znanosti, znanstvenog polja matematika na Odjelu za matematiku, zamjena za bolovanje
5. Donošenje Odluke o razrješenju i imenovanju mentora dr. sc. Ivanu Vazleru, višem asistentu Odjela za matematiku
6. Razno
* Pitanja koja određuju minimalni prag znanja studenta za svaki kolegij

Dnevni red je jednoglasno usvojen.

**AD 1.**

*Usvajanje zapisnika 113. sjednice Vijeća Odjela od 25. veljače 2015.*

Zapisnik 113. sjednice Vijeća Odjela *jednoglasno* je usvojen u cijelosti. *(Prilog 1)*

**AD 2.**

*Donošenje Odluke o izboru jednog nastavnika u znanstveno-nastavno zvanje i radno mjesto redovitog profesora u trajnom zvanju iz znanstvenog područja Prirodnih znanosti, znanstvenog polja matematika na Odjelu za matematiku*

Vijeće Odjela za matematiku *jednoglasno* je donijelo Odluku o izboru **prof. dr. sc. Ninoslava Truhara, redovitog profesora** Odjela za matematiku u sastavu Sveučilišta Josipa Jurja Strossmayera u Osijeku u **znanstveno-nastavno zvanje** i **radno mjesto redovitog profesora u trajnom zvanju** iz znanstvenog područja Prirodnih znanosti, znanstvenog polja matematika na Sveučilištu Josipa Jurja Strossmayera u Osijeku-Odjelu za matematiku. *(Prilog 2)*

**AD 3.**

*Donošenje Odluke o izboru jednog nastavnika u znanstveno-nastavno zvanje i radno mjesto redovitog profesora**iz znanstvenog područja Prirodnih znanosti, znanstvenog polja matematika s 25%**radnog vremena na Odjelu za matematiku*

Vijeće Odjela za matematiku *jednoglasno* je donijelo Odluku o izboru **izv. prof. dr. sc. Antoanete Klobučar,** izvanredne profesorice sa 25% radnog vremena na Odjelu za matematiku u sastavu Sveučilišta Josipa Jurja Strossmayera u Osijeku u **znanstveno-nastavno zvanje** i **radno mjesto redovite profesorice** iz znanstvenog područja Prirodnih znanosti, znanstvenog polja matematika sa 25% radnog vremena na Sveučilištu Josipa Jurja Strossmayera u Osijeku-Odjelu za matematiku. *(Prilog 3)*

**AD 4.**

*Donošenje Odluke o izboru jednog suradnika u suradničko zvanje i radno mjesto asistenta**iz znanstvenog područja Prirodnih znanosti, znanstvenog polja matematika na Odjelu za matematiku, zamjena za bolovanje*

Vijeće Odjela za matematiku *jednoglasno* je donijelo Odluku o izboru **Željke Salinger,** magistre matematike u **suradničko zvanje asistenta** ina **radno mjesto asistenta** iz znanstvenog područja Prirodnih znanosti, znanstvenog polja matematika na Sveučilištu Josipa Jurja Strossmayera u Osijeku-Odjelu za matematiku **do povratka s bolovanja** asistentice Ljiljane Primorac Gajčić. *(Prilog 4)*

**AD 5.**

*Donošenje Odluke o razrješenju i imenovanju mentora dr. sc. Ivanu Vazleru, višem asistentu Odjela za matematiku*

Vijeće Odjela za matematiku jednoglasno je donijelo Odluku o razrješenju **prof. dr. sc. Rudolfa Scitovskog** dužnosti mentora i imenovanju **izv. prof. dr. sc. Domagoja Matijevića** za mentora **dr. sc. Ivanu Vazleru,** višem asistentu Odjela za matematiku. *(Prilog 5)*

**AD 6.**

*Razno*

* *Pitanja koja određuju minimalni prag znanja studenta za svaki kolegij*

Izv. prof. dr. sc. Krešimir Burazin zamolio je nastavnike koji predaju na prvoj godini studija da mu pošalju popis pitanja koja će sadržavati temeljna matematička znanja za kolegije koje su izvodili u zimskom semestru.

Izv. prof. dr. sc. Mirta Benšić, pročelnica Odjela za matematiku, zahvalila se nazočnima te zaključila rad Vijeća Odjela u 12.15 sati.

|  |  |
| --- | --- |
| **Zapisnik sastavila** | **Pročelnica Odjela za matematiku** |
|  |  |
|  |  |
| Marija Sabo | Izv. prof. dr. sc. Mirta Benšić |